Diari Oficial de la Generalitat Valenciana


Sumari del DOGV 347, del 28-02-1986 (1986/805814)

DECRET 20/1986, de 24 de febrer, del Consell de la Generalitat Valenciana sobre modifications en les caràcterístiques dels prèstecs acollits al Conveni Gelades de 1985.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/02/24/20/dof/vci/html**

### Dades del document

Número de DOGV
:   347

Data del DOGV
:   28-02-1986

Secció del DOGV
:   DISPOSICIONS GENERALS

Número del document
:   1986/805814


Data del document
:   24-02-1986

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

Decret 20/1986, de 24 de febrer, del Consell de la Generalitat Valenciana, sobre modificacions en les caraterístiques dels préstecs acollits al Conveni Gelades de 1985.  
El Consell de la Generalitat Valenciana mitjançant el Decret 17/1985, de 23 de febrer, establí una sèrie de mesures que paliassen els efectes ocasionats per les greus pèrdues sofertes en l'agricultura valenciana a causa de les baixes temperatures registrades en els primers dies de 1985. A fi d'instrumentar les mesures adients, hom autoritzà a la Conselleria d'Economia i Hisenda d'establir un Convertí de Col·laboració amb les entitats financeres operants en la Comunitat mitjançant el qual s'instrumentaren crèdits amb interessos bonificats per als agricultors afectats.  
No obstant així, els efectes negatius esmentats han fet minvar els ingressos dels agricultors en determinades zones afectades, de manera que fan molt difícil el pagament immediat de les quotes d'amortització dels préstecs acollits al Convertí esmentat. Davant d'aquesta situació, el Govern Valencià, com a signant del Convertí, proposa noves condicions als préstecs acollits a aquest, tot possibilitant que les entitats financeres implicades puguen aplicar les modificacions establertes en aquest Decret, a fi de facilitar als agricultors afectats el compliment de les obligacions contretes.  
En atenció d'aquests motius, a proposta dels Consellers d'Economia i Hisenda, i d'agricultura i Pesca, amb la deliberació prèvia del Consell de la Generalitat Valenciana, en reunió celebrada el dia 24 de febrer de 1986,  
DECRETE:  
Article primer  
El Consell de la Generalitat Valenciana acorda per la seua banda, com a signant del Convertí per a la concessió d'ajudes financeres, regulat en el Decret 17/1985 de 23 de febrer, modificar les característiques d'aquestes operadors sempre i quan la corresponent entitat prestadora atorgue la seua conformitat, segons que estableix aquest Decret.  
Article segon  
En aquestes modificacions podran acollir-se els beneficiaris d'aquests crèdits les rendes dels quals provinents de la venda de les seues collites no els permeta de satisfer el pagament de les amortitzacions, o no hagen estat percebudes fins la data de venciment d'aquestes.  
A fi d'assegurar que les peticions siguen efectuades per les persones realment afectades per aquestes circumstàncies, la Conselleria d'agricultura i Pesca comprovarà la veracitat de les circumstàncies contemplades en el paràgraf anterior.  
Article tercer  
Les modificacions a efectuar respecte a les condicions vigents seran aquestes:  
1. El termini dels préstecs quedarà prorrogat per un any.  
2. Us quotes d'amortització que vencen al llarg de l'exercici de 1986, passaran a fer-se efectives en aquestes dates de 1987, les de 1987 en 1988 i les de 1988. en 1989.  
3. El tipus d'interés màxim fixat en el Decret 17/1985, de 23 de febrer, quedarà inalterat i la Conselleria d'Economia i Hisenda pagarà les subvencions que li corresponguen al llarg del termini en què aquests préstecs es troben en vigor, tal i com es recull en el conveni signat el 9 de març de 1985.  
Article quart  
Les entitats financeres signants del Conveni que accepten aquestes modificacions hauran de comunicar-ho a la Direcció General de Política Financera. Aixi mateix, hom obligarà de fer públic el dit acord en cadascuna de les oficines.  
Article cinquè  
Els prestataris que tinguen les caracteristiques que s'especifiquen en l'article segon d'aquest Decret o desitgen d'acollirse a les noves condicions que s'hi estableixen, hauran de sol·licitar-lo a la Conselleria d'agricultura i Pesca per mitjà de l'entitat financera que atorga el crèdit, lot complimentant l'ingrés que hom adjunta com a annex.  
Article sisé  
Els prestataris acollits a les noves condicions la situació dels quals no s'ajuste a allò establert en l'article segon d'aquest Decret, perdran els guanys establerts en aquest, així com la subvenció atorgada per la Generalitat segons el Decret 17/1985, de 23 de febrer.  
DISPOSICIONS FINALS  
Primera  
Hom autoritza la Conselleria d'Economia i Hisenda i la d'Agricultura i Pesca perquè desenvolupen aquest Decret.  
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, a 24 de febrer de 1986.  
El Conseller d'Economia i Hisenda,   
ANTONI BIRLANGA I CASANOVA  
El President de la Generalitat,   
JOAN LERMA I BLASCO  
El Conseller d'agricultura i Pesca,   
LUIS FONT DE MORA I MONTESINOS


Còpia Permalink ELI